Specialiųjų pirkimo sąlygų

2 priedas

# **TECHNINĖ SPECIFIKACIJA**

**ŽŪŽIS skaitmeninės platformos techninės priežiūros paslaugų pirkimas**

1. **Bendrosios nuostatos**

1.1. Žemės ūkio agentūra prie Žemės ūkio ministerijos (toliau – ŽŪA arba Perkančioji organizacija arba Pirkėjas) kartu su projekto vykdytoju Lietuvos Respublikos žemės ūkio ministerija (toliau – ŽŪM) ir kitais projekto partneriais: VĮ Žemės ūkio duomenų centru (toliau - ŽŪDC), VšĮ Lietuvos žemės ūkio konsultavimo tarnyba (toliau – LŽŪKT) įgyvendina projektą „ŽŪŽIS (Žemės ūkio žinių ir inovacijų sistemos) skaitmeninės/informacinės platformos sukūrimas", Nr. 02-085-P-0004 (toliau – Projektas). Projektas finansuojamas Ekonomikos gaivinimo ir atsparumo didinimo priemonės bei Lietuvos Respublikos biudžeto lėšomis.

1.2. Projekto tikslas – ŽŪM ir kartu dalyvaujančių projekto partnerių veiklos tobulinimas, sukuriant elektroninių paslaugų kokybę gerinančias priemones išorės vartotojams, didinant darbuotojų, dirbančių su informacinėmis sistemomis darbo efektyvumą bei suteikiant platformą žemės ūkio žinių ir inovacijų srityje veikiančių subjektų tinklaveikai, kurioje būtų pateikiama naujausia informacija apie žemės ūkio inovacijas ir mokslinių tyrimų rezultatus, t. y. sukuriant vieningą ŽŪŽIS skaitmeninę / informacinę platformą.

1.3. Projekto apimtyje numatyta pertvarkyti ŽŪŽIS, mažinant fragmentaciją tarp jos dalyvių. Šiuo tikslu bus sukurta aiški, nuosekli, integrali skaitmeninė platforma, kurioje ŽŪŽIS dalyviai galės lengvai rasti visą jiems reikalingą informaciją vienoje vietoje. ŽŪŽIS skaitmeninė platforma veiks, kaip informacijos dalijimosi centras, padedantis rasti reikiamą informaciją, tuo pačiu savyje talpintų funkcijas, skatinančias bendradarbiavimą, idėjų mainus, kooperaciją. ŽŪŽIS platforma integruos patobulintą ir pertvarkytą Taikomųjų inovacijų tyrimų ir rezultatų informacinę sistemą (toliau - TITRIS) ir patobulintą ir daugiau galimybių turinčią sąsaja su Žemdirbių mokymo ir konsultavimo informacine sistema (toliau – ŽMIKIS). Bus parengtas naujų duomenų rinkinių, pirminių duomenų šaltinio duomenų struktūros aprašas ir realizuojama jungtis su Valstybės duomenų valdysenos informacine sistema (toliau – VDV IS).

1.4. Projekto tikslinės grupės:

* + Žemės ūkio subjektai, ūkininkų bendruomenė, žemės ūkio subjektų asociacijos, konsultantai, inovacijų brokeriai, tiekėjų rinkos konsultantai, kuriems aktualu informacijos, susijusios su konsultavimu, mokymais, vykdomais projektais, inovacijomis, moksliniais tyrimais skaitmeninimas;
  + Mokslo ir akademinė bendruomenė, kuriems aktualus informacijos apie atliktus mokslinius tyrimus skaitmeninimas, sklaida, atgalinio ryšio apie mokslinių tyrimų pritaikymą gavimas, naujų idėjų moksliniams tyrimams gavimas, informavimas apie mokymus ir kt.;
  + ŽŪM, kuriai aktualu sukurti ir užtikrinti ŽŪŽIS veikimą Lietuvoje, taip užtikrinant žinių ir inovacijų skaitmeninimą ir sklaidą;
  + Kiti ŽŪŽIS dalyviai:
  + Valdžios institucijos, kurioms aktualu inovacijų politikos formavimas, skaitmeninė žinių ir inovacijų sklaida, finansinių priemonių, skatinančių žinių ir inovacijų diegimą užtikrinimas;
  + Žiniasklaida, kuriai aktualu pateikti visuomenei naujausią aktualią, skaitmeniniu būdu pateiktą informaciją apie ŽŪŽIS veiklas;
  + Verslo organizacijos, kurioms aktualu konsultuoti ir skaitmeniniu būdu teikti informaciją apie savo paslaugas;
  + Investuotojai ir finansinės institucijos, kurioms aktualu konsultuoti verslo kreditavimo klausimais bei investuoti į projektus;
  + Startuoliai, kuriems svarbu skaitmeniniu būdu rasti informaciją apie galimas investicijas, partnerius, naujas idėjas.

1. **TEISINĖ APLINKA**

2.1. Visos įsigyjamos paslaugos turi būti teikiamos vadovaujantis šiais teisės aktais, jų pakeitimas ir papildymais (aktualios redakcijos) ar dokumentais (apimant, bet neapsiribojant):

2.1.1. Lietuvos Respublikos valstybės informacinių išteklių valdymo įstatymas;

2.1.2. Valstybės informacinių išteklių svarbos vertinimo tvarkos aprašu, patvirtintu Lietuvos Respublikos Vyriausybės 2024 m. gegužės 15 d. nutarimu Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“;

2.1.3. Ekonomikos ir inovacijų ministro 2023 m. liepos 19 d. įsakymas Nr. 4-418 „Dėl Valstybės informacinių išteklių svarbos vertinimo metodikos patvirtinimo“;.

2.1.4. Lietuvos Respublikos kibernetinio saugumo įstatymas;

2.1.5. Lietuvos Respublikos asmens duomenų teisinės apsaugos įstatymas;

2.1.6. Informacinių sistemų steigimo, kūrimo, atnaujinimo, pertvarkymo ir likvidavimo tvarkos aprašu, patvirtintu Lietuvos Respublikos Vyriausybės 2024 m. gegužės 15 d. nutarimu Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“;

2.1.7. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;

2.1.8. Kibernetinio saugumo reikalavimų aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 “Dėl Lietuvos Respublikos kibernetinio saugumo įstatymo įgyvendinimo”;

2.1.9. Duomenų teikimo formatų ir standartų rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2013 m. kovo 25 d. įsakymu Nr. T-36 „Dėl Duomenų teikimo formatų ir standartų rekomendacijų patvirtinimo“;

2.1.10. Kuriamų viešųjų ir administracinių elektroninių paslaugų tinkamumo naudotojams užtikrinimo priemonių metodinėmis rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2014 m. gegužės 5 d. įsakymu Nr. T-65 „Dėl Kuriamų viešųjų ir administracinių elektroninių paslaugų tinkamumo naudotojams užtikrinimo priemonių metodinių rekomendacijų patvirtinimo“;

2.1.11. Projektų, kurių įgyvendinimo metu kuriamos elektroninės paslaugos ir informacinių technologijų sprendimai, techninės priežiūros rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2017 m. lapkričio 22 d. įsakymu Nr. T-126 „Dėl projektų, kurių įgyvendinimo metu kuriamos elektroninės paslaugos ir informacinių technologijų sprendimai, techninės priežiūros rekomendacijų patvirtinimo“;

2.1.12. Neįgaliesiems pritaikytų interneto tinklalapių kūrimo ir testavimo metodinės rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2011 m. gruodžio 27 d. įsakymu Nr. T-237;

2.1.13. Elektroninių paslaugų kūrimo metodika, patvirtinta Lietuvos Respublikos susisiekimo ministro 2015 m. spalio 7 d. įsakymu Nr. 3-416(1.5 E). „Dėl metodinių dokumentų patvirtinimo“;

2.1.14. Open Web Application Security Project (OWASP) Testing Guide v4, Penetration Testing Execution Standard (PTES), Open Source Security Testing Methodology Manual (OSSTMM), Information Systems Security Assessment Framework (ISSAF), SANS, NIST SP 800-30 ar lygiavertės saugumo patikrinimo metodikos;

2.1.15. Lietuvos Respublikos viešųjų pirkimų įstatymu;

2.1.16. Kiti nepaminėti, bet aktualūs teisės aktai, reglamentuojantys valstybės informacinių sistemų kūrimą, techninę priežiūrą, informacijos saugumo valdymą bei standartai;

2.1.17. Kiti, susiję Lietuvos Respublikos ir Europos Sąjungos teisės aktai.

1. **ESAMA SITUACIJA IR SIEKIAMOS SPRĘSTI PROBLEMOS**

3.1. ŽŪŽIS tai bendri organizaciniai ir žinių srautai tarp asmenų, organizacijų ir institucijų, besinaudojančių žemės ūkiui ir tarpusavyje susijusioms sritims skirtomis žiniomis ir tas žinias kuriančių. ŽŪŽIS naujuoju Strateginio žemės ūkio ir kaimo plėtros 2023–2027 m. plano finansavimo laikotarpiu privalės turėti kiekviena Europos Sąjungos valstybė narė, atsižvelgiant į Europos Parlamento ir Tarybos Reglamente (ES) Nr. 2021/2115[[1]](#footnote-2) nustatytus bendruosius ir konkrečiuosius tikslus ir į šio strateginio plano kompleksinį tikslą, kuris yra tiesiogiai susijęs su žemės ūkio skaitmeninimu: „Modernizuoti sektorių, kaupiant žinias ir keičiantis jomis, diegiant inovacijas ir gerinant skaitmeninimą žemės ūkyje ir kaimo vietovėse, taip pat skatinant jų praktinį taikymą“. Lietuvoje ŽŪŽIS veikia, tačiau pagrindinės su ŽŪŽIS susijusios problemos yra šios:

a) Vieningos informacinės sistemos, integruojančios svarbiausius ŽŪŽIS aspektus nebuvimas. ŽŪŽIS dalyviams informacija, susijusi su ŽŪŽIS nėra patogiai pasiekiama vienoje informacinėje sistemoje ir yra išsibarsčiusi keliuose informaciniuose šaltiniuose, kas apsunkina informacijos pasiekiamumą, t. y. informacijos šaltiniai ir reikalingi procesai nėra skaitmenizuoti ir integruoti į bendrą el. erdvę. Pagrindiniai su ŽŪŽIS susiję informacijos šaltiniai Lietuvoje yra šie:

- Taikomųjų inovacijų tyrimų ir rezultatų informacinė sistema (toliau - TITRIS);

- ŽMIKIS;

- ŽŪA tinklalapis [www.zua.lt](http://www.zua.lt);


- Lietuvos kaimo tinklo tinklalapis [www.kaimotinklas.lt](http://www.kaimotinklas.lt).

b) Esama ŽŪŽIS netenkina ŽŪŽIS dalyvių poreikių ir nėra pakankamai skaitmenizuota. Siekiama, kad ŽŪŽIS apimtų šiuos pagrindinius aspektus: nepriklausomų žemės ūkio konsultantų sąrašą (toliau – konsultantų sąrašas), žinias, mokslinius tyrimus ir inovacijas, mokymus, Europos inovacijų partnerystės (toliau – EIP) ir parodomuosius projektus. Atlikus Projekto tikslinių grupių analizę, nustatyta, kad esama ŽŪŽIS tik dalinai tenkina jų poreikius ir tam tikri ŽŪŽIS aspektai nėra skaitmenizuoti, pvz. nėra patogiai viešai prieinamo suskaitmenizuoto žemės ūkio konsultantų sąrašo, nėra galimybės elektroninėje erdvėje vertinti konsultantų, nėra galimybės centralizuotai pateikti idėjų inovacijoms, nėra galimybės surasti partnerių projektams ir kt.

c) Fragmentiški ryšiai ir silpna sąveika tarp ŽŪŽIS dalyvių. Siekiant, kad ŽŪŽIS veiktų, reikia stiprinti ŽŪŽIS dalyvių sąveiką, t. y., turi būti sudarytos sąlygos ŽŪŽIS dalyviams keistis žiniomis, rasti aktualią informaciją, iškelti idėjas ir kitaip sąveikauti vieningoje sistemoje.

3.2. Šiuo metu yra sukurtas „ŽŪŽIS (žemės ūkio žinių ir inovacijų sistemos) skaitmeninės platformos e. paslaugų ir tinklaveikos veiklos modelio ir procesų aprašas“ (toliau - Veiklos modelio ir procesų aprašas). „ŽŪŽIS skaitmeninės platformos techninės priežiūros paslaugos“ pirkimo laimėtojas turės atsižvelgti į Veiklos modelio ir procesų aprašą. ŽŪŽIS skaitmeninės platformos veiklos modelio apimtis pavaizduota žemiau pateiktoje konceptualios architektūros schemoje, kuri apima naudotojus, naudotojų sąsajas ŽŪŽIS pagrindinius modulius ir vidinius / pagalbinius modulius bei reikalingas integracijas.

*1 paveikslas. ŽŪŽIS skaitmeninės platformos konceptuali architektūrinė schema*



3.3. Šiuo metu Perkančioji organizacija yra įvykdžiusi pirkimą „Žemės ūkio žinių ir inovacijų sistemos (ŽŪŽIS) skaitmeninės platformos techninės specifikacijos parengimo paslaugų pirkimas“ (CVP IS pirkimo numeris: 734397, nuoroda į pirkimo sąlygas: [CVPP (eviesiejipirkimai.lt)](https://cvpp.eviesiejipirkimai.lt/Notice/Details/2024-673204) ir yra rengiama ŽŪŽIS skaitmeninės platformos techninė specifikacija viešojo pirkimo vykdymui. „ŽŪŽIS skaitmeninės platformos techninės priežiūros paslaugos“ pirkimo laimėtojas turės atsižvelgti į šio pirkimo metu sudarytos sutarties vykdymo rezultatus.

* 1. Pateikiame pagrindines nuorodas, kur galima plačiau pasiskaityti apie ŽŪŽIS skaitmeninės platformos sukūrimo koncepciją:

3.4.1. [ŽŪŽIS, mokslas, mokymas ir konsultavimas - Lietuvos Respublikos žemės ūkio ministerija (lrv.lt)](https://zum.lrv.lt/lt/veiklos-sritys/zuzis-mokslas-mokymas-ir-konsultavimas/)

3.4.2.<https://zum.lrv.lt/uploads/zum/documents/files/LT_versija/Veiklos_sritys/Bendroji_zemes_ukio_politika/Strateginis%20planas/Strateginis%20planas%202023-2027%20v_3_1%2020231107.pdf> (Lietuvos žemės ūkio ir kaimo plėtros 2023–2027 m. strateginis planas, žr. 8 dalį. „Modernizavimas. ŽŪŽIS ir skaitmeninė pertvarka“)

3.4.3. https://zua.lt/mokymai/nepriklausomu-zemes-ukio-konsultantu-sarasas/

3.4.4. [Tyrimas dėl žemės ūkio žinių ir inovacijų sistemos funkcinio modelio Lietuvoje parengimo.pdf (lrv.lt)](https://zum.lrv.lt/uploads/zum/documents/files/Tyrimas%20d%C4%97l%20%C5%BEem%C4%97s%20%C5%ABkio%20%C5%BEini%C5%B3%20ir%20inovacij%C5%B3%20sistemos%20funkcinio%20modelio%20Lietuvoje%20parengimo.pdf)

3.4.5. <https://titris.lzukt.lt/>

3.4.6. <https://i2connect-h2020.eu/resources/akis-country-reports/>

3.4.7. <https://modernakis.eu/>

3.4.8. <https://ec.europa.eu/eip/agriculture/en/about/akis-eip-agri-spotlight.html> (AKIS)

3.4.9. FarmBook <https://eufarmbook.eu/> (užsienio patirtis)

3.4.10. Portugalijos ŽŪŽIS platforma <https://akisportugal.pt/?fbclid=IwAR31F82PhxukCDnzLBNcTL9z049MXbAUjKQfJ5onIZ9ocQa0dOoSR7ZdO54>

1. **PERKAMO OBJEKTO APIMTIS**

4.1. Paslaugų apimtis: perkamos ŽŪŽIS skaitmeninės platformos kūrimo ir diegimo techninės priežiūros paslaugos.

* 1. Paslaugos turi būti teikiamos, vadovaujantis šioje techninėje specifikacijoje pateiktais reikalavimais ir atsižvelgiant į teisės aktus bei kitus normatyvinius dokumentus.
  2. ŽŪŽIS skaitmeninės platformos techninės priežiūros paslaugos apims šias sritis:
     1. Techninės priežiūros plano parengimą;
     2. ŽŪŽIS skaitmeninės platformos projektavimo, testavimo, diegimo bei kitų susijusių darbų, kuriuos vykdys ŽŪŽIS kūrimo ir diegimo paslaugų teikėjas (toliau – ŽŪŽIS diegėjas), atitikimo ŽŪŽIS techninei specifikacijai kontrolę;
     3. Techninės priežiūros paslaugos bus teikiamos vadovaujantis ŽŪŽIS diegimo technine specifikacija;
     4. Rekomendacijų teikimą ŽŪŽIS projekto valdymo klausimais;
     5. Dalyvavimą Perkančiosios organizacijos ir ŽŪŽIS diegėjo susitikimuose, kuriuose sprendžiami strateginiai ŽŪŽIS projekto valdymo klausimai;
     6. ŽŪŽIS diegėjo parengtos dokumentacijos vertinimą, analizę bei pastabų ir rekomendacijų teikimą;
     7. ŽŪŽIS skaitmeninės platformos priėmimo testavimo metodikos ir plano rengimą;
     8. Testavimo etapo koordinavimą, aktyvų dalyvavimą ŽŪŽIS skaitmeninės platformos priėmimo testavimo sesijose ir ŽŪŽIS skaitmeninės platformos priėmimo testavimo išvados (-ų) rengimą;
     9. ŽŪŽIS skaitmeninės platformos vartotojų sąsajos (angl. *Usability*) atitikties ergonominiams reikalavimams vertinimą ŽŪŽIS skaitmeninės platformos kūrimo pradžioje ir pabaigoje;
     10. ŽŪŽIS diegėjo parengtų ŽŪŽIS skaitmeninės platformos sąsajų ir integracijos su kitomis informacinėmis sistemomis vertinimo ataskaitą;
     11. ŽŪŽIS skaitmeninės platformos atsparumo įsilaužimams vertinimą;
     12. ŽŪŽIS skaitmeninės platformos apkrovos ir greitaveikos testavimą;
     13. ŽŪŽIS skaitmeninės platformos bandomosios eksploatacijos plano ir metodikos parengimą ir dalyvavimą bandomojoje eksploatacijoje, bandomosios eksploatacijos etapo koordinavimą;
     14. ataskaitų rengimą;
     15. rekomendacijų dėl dokumentacijos atnaujinimo teikimą.
  3. Paslaugų teikimo pradžia ŽŪŽIS skaitmeninės platformos diegimo paslaugų sutarties įsigaliojimo diena. Numatoma ŽŪŽIS skaitmeninės platformos diegimo paslaugų sutarties trukmė 12 mėnesių nuo sutarties įsigaliojimo datos. Techninės priežiūros paslaugos turės būti teikiamos visą diegimo sutarties laikotarpį įskaitant galimus diegimo sutarties pratęsimus.

1. **PASLAUGOMS KELIAMI REIKALAVIMAI**
   1. Pirkimo tikslas – įsigyti ŽŪŽIS skaitmeninės platformos kūrimo ir diegimo techninės priežiūros paslaugas.
   2. Detalus paslaugų teikimo aprašymas, terminai ir rezultatai pateikiami techninės specifikacijos 1 lentelėje.
   3. Visi paslaugų rezultatai (ataskaitos, grafikai ir kiti dokumentai) laikomi tinkamai pateiktais tik tuo atveju, jei juos suderina ir patvirtina Perkančioji organizacija, kaip to reikalauja Konkurso sąlygos bei teisės aktai.
   4. Visa su paslaugų teikimu susijusi medžiaga ir dokumentai turi būti rengiami lietuvių kalba pagal raštvedybos taisykles. Dokumentų galutiniai variantai turi būti pateikti Perkančiosios organizacijos nurodytu el. paštu (word ir pdf versijos).
   5. Bendravimas ir keitimasis informacija projekto vykdymo metu turi vykti lietuvių kalba.

1 lentelė. Detalus ŽŪŽIS skaitmeninės platformos techninės priežiūros paslaugų aprašymas.

| **Nr.** | **Paslauga** | **Paslaugos aprašymas** | **Rezultatai** | **Terminai** |
| --- | --- | --- | --- | --- |
| 1. | Projekto techninės priežiūros paslaugos | Bendri reikalavimai:  Paslaugų tiekėjas yra atsakingas už projekto techninės priežiūros (atitikimo techninei specifikacijai kontrolės) paslaugų vykdymą. | * Parengta galutinė Techninės priežiūros ataskaita. * Galutinė techninės priežiūros veiklos ataskaita turi būti suderinta su Perkančiąja organizacija. | * ŽŪŽIS skaitmeninės platformos diegimo paslaugų sutarties galiojimo metu, numatoma šios sutarties trukmė 12 mėn. * Galutinė techninės priežiūros veiklos ataskaita teikiama per 15 darbo dienų pasibaigus ŽŪŽIS skaitmeninės platformos bandomajai eksploatacijai. |
| 2. | Techninės priežiūros plano parengimas | Paslaugos apimtis:   * 1. Techninės priežiūros plano turinys:      1. Techninės priežiūros tikslai;      2. Techninės priežiūros prioritetai ir apimtis;      3. Techninės priežiūros suinteresuotos šalys;      4. Techninės priežiūros darbų atlikimo grafikas;      5. Techninės priežiūros paslaugų teikimui naudojami standartai ir kokybiniai reikalavimai;      6. Projekto pagrindinės rizikos ir jų suvaldymo būdai;      7. Techninės priežiūros paslaugų komunikavimo planas;      8. Dokumentacijos derinimo procedūros.   2. Techninės priežiūros planas turi būti suderintas su Perkančiąja organizacija;   3. Esant poreikiui, techninės priežiūros planas turi būti atnaujintas ŽŪŽIS projekto eigos metu. | * Techninės priežiūros planas esant poreikiui gali būti atnaujintas (patikslintas) raštišku Perkančiosios organizacijos ir Paslaugų teikėjo susitarimu. | * Techninės priežiūros planas turi būti parengtas ir suderintas su Perkančiąja organizacija ne vėliau kaip per 10 darbo dienų nuo ŽŪŽIS skaitmeninės platformos diegimo paslaugų sutarties įsigaliojimo dienos; * Techninės priežiūros planas pagal poreikį turi būti atnaujintas ir suderintas su Perkančiąja organizacija per 5 darbo dienas nuo poreikio identifikavimo. |
|  | ŽŪŽIS skaitmeninės platformos detalaus projektavimo, kūrimo, testavimo, diegimo bei kitų susijusių darbų, kuriuos vykdys ŽŪŽIS diegėjas, atitikimo Techninei specifikacijai kontrolė | Paslaugos apimtis:  3.1. Nuolatinė kūrimo ir diegimo paslaugų teikimo stebėsena;  3.2. Kūrimo ir diegimo paslaugų teikimo pasiektų rezultatų vertinimas atsižvelgiant į ŽŪŽIS skaitmeninės platformos sukūrimo Techninės (-ių) specifikacijos (-ų) reikalavimus;  3.3. Kūrimo ir diegimo paslaugų teikimo pasiektų rezultatų vertinimas atsižvelgiant į su ŽŪŽIS skaitmeninės platformos diegimu susijusių Techninės (-ių) specifikacijos (-ų) reikalavimus;  3.4. Kūrimo ir diegimo paslaugų teikimo eigos ir rizikų vertinimas, rekomendacijų teikimas dėl rizikų valdymo;  3.5. Atitikties Valstybės informacinių sistemų gyvavimo ciklo valdymo metodikos ir kitų, valstybės informacinės sistemos kūrimą reglamentuojančių teisės aktų, reikalavimams vertinimas;  3.6. Kitų probleminių sričių identifikavimas bei pasiūlymų dėl jų sprendimo teikimas; | * Techninės priežiūros ataskaitos. * Ekspertinės išvados įvairiais techniniais, organizaciniais ar teisiniais klausimais. | * Techninės priežiūros tarpinės veiklos ataskaitos teikiamos kas mėnesį nuo ŽŪŽIS skaitmeninės platformos diegimo paslaugų sutarties įsigaliojimo datos; * Ekspertinės išvados teikiamos paprašius Perkančiajai organizacijai. * Pagal poreikį, techninės priežiūros vertinimas pagal atskirą Perkančiosios organizacijos pateiktą užsakymą. |
|  | Rekomendacijų ir pasiūlymų teikimas ŽŪŽIS skaitmeninės platformos kūrimo ir diegimo (atnaujinimo ir išplėtimo) proceso valdymo klausimais | Paslaugos apimtis:   * 1. Perkančiosios organizacijos konsultavimas kūrimo ir diegimo reikalavimų keliamų Valstybės informacinių sistemų gyvavimo ciklo valdymo metodikoje ir kituose, valstybės informacinės sistemos kūrimą reglamentuojančiuose teisės aktuose;   2. Rekomendacijų teikimas dėl kūrimo ir diegimo proceso valdymo;   3. Rekomendacijų teikimas dėl kūrimo ir diegimo grafiko, etapų priėmimo, pasiektų rezultatų vertinimo.   4. Rekomendacijų teikimas dėl duomenų mainų su kitomis valstybinės informacinėmis sistemos sutarčių pasirašymo.   4.5. Rekomendacijų teikimas Valstybės debesijos paslaugų gavimo klausimais. | * Konsultacijos ŽŪŽIS skaitmeninės platformos kūrimo ir diegimo proceso valdymo klausimais. | * Nuolatinės konsultacijos ŽŪŽIS skaitmeninės platformos kūrimo ir diegimo paslaugų teikimo laikotarpiu. |
|  | Dalyvavimas Perkančiosios organizacijos ir ŽŪŽIS diegėjo susitikimuose, kuriuose sprendžiami strateginiai ŽŪŽIS skaitmeninės platformos kūrimo ir diegimo valdymo klausimai | Paslaugos apimtis:   * 1. Susitikimų, kuriuose aptariami strateginiai kūrimo ir diegimo klausimai, iniciavimas;   2. Dalyvavimas susitikimuose, kuriuose aptariami strateginiai kūrimo ir diegimo klausimai;   3. Susitikimuose priimtų sprendimų protokolavimas. | * Iniciuoti susitikimai; * Dalyvavimas susitikimuose. * Parengti ir suderinti susirinkimų protokolai. | * Pagal poreikį, susitikimų iniciavimas ir dalyvavimas juose. * Protokolas parengiamas per 2 darbo dienas po susitikimo ir pateikiamas Perkančiajai organizacijai. |
|  | ŽŪŽIS diegėjo parengtos dokumentacijos vertinimas, analizė bei pastabų ir rekomendacijų teikimas. | Paslaugos apimtis:   * 1. Paslaugų teikėjas turės vertinti ŽŪŽIS diegėjo ruošiamą techninę dokumentaciją ir jos atitikimą Techninėje specifikacijoje bei Valstybės informacinių sistemų gyvavimo ciklo valdymo metodikoje ir kituose, valstybės informacinės sistemos kūrimą reglamentuojančiuose teisės aktuose, keliamiems reikalavimams, pateikti rekomendacijas diegėjo ruošiamos dokumentacijos tobulinimui ir teikti pasiūlymus Perkančiajai organizacijai dėl dokumentacijos tvirtinimo. Preliminarus vertintinų dokumentų sąrašas:   6.1.1. kūrimo diegimo paslaugų teikimo planas;  6.1.2. kūrimo ir diegimo paslaugų teikimo darbo reglamentas;  6.1.3. kūrimo ir diegimo paslaugų teikimo eigos ataskaitos;  6.1.4. kūrimo ir diegimo paslaugų teikimo tarpinės ataskaitos;  6.1.5. kūrimo ir diegimo paslaugų teikimo galutinė ataskaita;  6.1.6. analizės etapo dokumentai;  6.1.7. projektavimo etapo dokumentai,  6.1.8. konstravimo etapo dokumentai;  6.1.9. elektroninių paslaugų naudotojo sąsajų schemos ir svetainės medis;  6.1.10. galutinės elektroninių paslaugų schemos;  6.1.11. diegėjų vidinių testavimų ataskaitos;  6.1.12. bandomosios eksploatacijos dokumentacija;  6.1.13. naudotojų ir administravimo instrukcijos;  6.1.14. naudotojų ir administratorių mokymų planas ir mokymų medžiaga;  6.1.15. garantinės priežiūros bei naudotojų konsultavimo reglamentas;  6.1.16. programinės įrangos išeities tekstai.  6.2. Dokumentai vertinami keliomis iteracijomis iki visiško jų suderinimo.  6.3.Vertinant dokumentus turi būti teikiamos rekomendacijos dėl procesų realizavimo galimybių. | * Ataskaita su išvadomis apie  ŽŪŽIS diegėjo parengtų dokumentų įvertinimą bei siūlymai dėl dokumentų tvirtinimo. | * ŽŪŽIS skaitmeninės platformos diegimo metu ŽŪŽIS diegėjo pateikta dokumentacija paslaugų teikėjo turi būti peržiūrėta ir įvertinta ne vėliau kaip per 10 darbo dienų nuo tos dienos, kai paslaugų teikėjas elektroniniu paštu gauna diegėjo parengtus dokumentus; * Pakartotino dokumentų vertinimo trukmė – ne daugiau nei 7 darbo dienos. |
|  | Aktyvus dalyvavimas ŽŪŽIS skaitmeninės platformos diegimo metu atliekamose priėmimo testavimo sesijose ir testavimo dokumentų rengimas bei vertinimas. | Paslaugos apimtis:   * 1. Dalyvavimas priėmimo testavimo sesijose;   2. Priėmimo testavimo metu identifikuotų klaidų kritiškumo vertinimas remiantis suderintu priėmimo testavimo planu ir metodikos dokumentu;   3. Pagal poreikį, rekomendacijų teikimas dėl priėmimo testavimo metu nustatytų klaidų pašalinimo ir galimo funkcionalumo (proceso) realizavimo;   4. Priėmimo testavimo metu identifikuotų klaidų ir jų kritiškumo rezultatų registravimas   5. Priėmimo testavimo ataskaitos, apimančios apibendrintų rezultatų pateikimą bei išvadas, parengimas. | * Testavimo plano vertinimo dokumentas; * Testavimo scenarijų vertinimo dokumentas; * Testavimo klaidų registravimo dokumentas * Dalyvavimas priėmimo testavimuose * Testavimo ataskaitos, apimančios apibendrintų rezultatų pateikimą bei išvadas, dokumentas. | * Testavimo plano ir testavimo scenarijų vertinimo dokumentai parengiami likus ne mažiau kaip 5 darbo dienoms iki pirmos priėmimo testavimo sesijos. * Galutinė priėmimo testavimo ataskaita pateikiama per 10 darbo dienų nuo paskutinės priėmimo testavimo sesijos. |
|  | ŽŪŽIS skaitmeninės platformos vartotojų sąsajos (angl. *Usability*) atitikties ergonominiams reikalavimams vertinimas ŽŪŽIS skaitmeninės platformos kūrimo pradžioje ir pabaigoje | Paslaugos apimtis:   * 1. Vartotojų (įskaitant administratorius) sąsajos (angl. *Usability*) atitikties ergonominiams reikalavimams vertinimo metodikos parengimas;   2. Vartotojų sąsajos pritaikymo neįgaliesiems testavimas;   3. Vartotojų sąsajos patogumo vertinimas;   4. ŽŪŽIS skaitmeninės platformos įvertinimas darbui su skirtingomis interneto naršyklėmis (vertinimas atliekamas naudojant dvi naujausias 3 populiariausių interneto naršyklių Lietuvoje versijas);   5. Ekraninių formų vertinimas;   6. Ergonomikos reikalavimų patikrinimą vykdyti remiantis W3C pateikiamomis ergonomikos testavimo arba analogiškomis priemonėmis;   7. Vartotojų sąsajos patogumo atitikties ergonominiams reikalavimams vertinimo ataskaita, kurios turinys:      1. Vartotojų sąsajos metodika, pagal kurią buvo atliekamas vertinimas;      2. Vartotojų sąsajos vertinimo eiga;      3. Vartotojų sąsajos vertinimo rezultatai;      4. Išvados bei rekomendacijos ŽŪŽIS skaitmeninės platformos tobulinimui.   *Atliekant vertinimą turi būti vadovaujamasi LST EN ISO 9241-110:2020 (Žmogaus ir sistemos sąveikos ergonomika. 110 dalis. Dialogo principai.* | * Vartotojų sąsajos (angl. *Usability*) atitikties ergonominiams reikalavimams vertinimo metodika; * Vartotojų sąsajos (angl. *Usability*) atitikties ergonominiams reikalavimams vertinimo ataskaita turi būti suderinta su Perkančiąja organizacija. | * Vartotojų sąsajos (*angl. Usability*) atitikties ergonominiams reikalavimams vertinimo metodika parengiama per 20 darbo dienų nuo sutarties su ŽŪŽIS skaitmeninės platformos diegėju įsigaliojimo dienos; * Vartotojų sąsajos (*angl. Usability*) atitikties ergonominiams reikalavimams vertinimo ataskaita parengiama per 20 darbo dienų nuo užsakymo iš Perkančiosios organizacijos gavimo dienos. |
|  | ŽŪŽIS skaitmeninės platformos diegimo metu diegėjų parengtų ŽMIKIS plėtros sąsajų vertinimas | Paslaugos apimtis:   * 1. Dalyvavimas sąsajų ir integracijų su ŽMIKIS informacine sistema bei VIISP platforma testavimo sesijose;   2. Sąsajų ir integracijų su kitomis informacinėmis sistemomis ir registrais testavimo metu identifikuotų klaidų registravimas;   3. Sąsajų ir integracijų testavimo vertinimo ataskaitos parengimas. | * Sąsajų ir integracijų su kitomis informacinėmis sistemomis ir registrais vertinimo ataskaita. * Rezultatai turi būti suderinti su Perkančiąja organizacija. | * Sąsajų ir integracijų su kitomis informacinėmis sistemomis ir registrais vertinimo ataskaita parengiama per 10 darbo dienų nuo testavimo dienos. |
|  | Atsparumo įsilaužimams testavimas ir vertinimas | Paslaugos apimtis:   * 1. Parengti atsparumo įsilaužimams testavimo metodiką;   2. Atsparumo įsilaužimams testavimo metu turi būti atliktas automatizuotas ir rankinis IS (naudojant specialius programinius įrankius) atsparumo įsilaužimams testavimas;   3. Testavimo metu turi būti patikrinti dešimt svarbiausių pažeidžiamumų, kurie yra skelbiami OWASP arba lygiavertėje (angl. Open Web Application Security Project) interneto svetainėje www.owasp.org. Pažeidžiamumų patikrinimas turi būti vykdomas vadovaujantis „OWASP Testing Guide v4“ arba lygiaverte metodika. Be išimčių turi būti privalomai atliktas XSS (angl. Cross-site scripting) ir žalingų duomenų įterpimo (angl. Injection) pažeidžiamumų testavimas;   4. Atsparumo įsilaužimams testavimas turi apimti:      1. Egzistuojančių saugumo trūkumų identifikavimą per kryptingas atakas prieš ŽŪŽIS skaitmeninės platformos objektus ar jų visumą;      2. Rekomenduojamų sprendimų nustatytų pažeidžiamumų ištaisymui bei rizikų mažinimui pateikimą.      3. Kitų saugumo pažeidimų, vertinimą:   + nesankcionuotą naudotojo sesijos perėmimą;   + nesankcionuotą duomenų perėmimą ar jų įterpimą;   + žalingo kodo įterpimą ir kt.   1. Turi būti parengta atsparumo įsilaužimui ataskaita, kurios turinys turi apimti šias sritis:      1. Tikrintų objektų aprašymas (nurodoma kokie IS testavimai atlikti);      2. Patikrinimo tikslai, eiga, metodai ir identifikuotos problemos;      3. Rezultatai:   + aprašomos aptiktos spragos, pateikiami įrodymai ir šalinimo rekomendacijos;   + pateikiami įsilaužimo scenarijai – detaliai aprašoma veiksmų seka, kaip išnaudoti vieną ar kitą saugumo trūkumą (pateikiami tik esant technologiniam pažeidžiamumui);   + pateikiami siūlymai, kaip pašalinti pažeidžiamumus;   + kiekvienam aptiktam pažeidžiamumui ar saugumo trūkumui, pagal poveikį ir pasireiškimo tikimybę priskiriami rizikos įverčiai (žema, vidutinė, aukšta, kritinė), bei pateikiama metodika, pagal kurią šie įverčiai priskiriami.     1. Pateikiamos išvados;   1. ŽŪŽIS diegėjui pašalinus nustatytus pažeidimus turi būti atliktas pakartotinis atsparumo įsilaužimams testavimas ir atnaujinta ataskaita pateikiant joje informaciją apie nustatytų saugos trūkumų likvidavimą;   2. ŽŪŽIS diegėjo siūlomos ŽŪŽIS skaitmeninės platformos architektūros atitikties saugumo reikalavimams vertinimas ŽŪŽIS skaitmeninės platformos kūrimo pradžioje. | * Atsparumo įsilaužimams metodika; * Atsparumo įsilaužimams ataskaita; * Atsparumo įsilaužimams pakartotinio vertinimo ataskaita; * ŽŪŽIS skaitmeninės platformos architektūros atitikties saugumo reikalavimams vertinimo ataskaita. * Rezultatai turi būti suderinti su Perkančiąja organizacija. | * Pirminė atsparumo įsilaužimams ataskaita parengiama per 20 darbo dienų nuo užsakymo iš Perkančiosios organizacijos gavimo dienos; * Pakartotinė atsparumo įsilaužimams ataskaita parengiama per 10 darbo dienų nuo užsakymo iš Perkančiosios organizacijos gavimo dienos; * Atsparumo įsilaužimams testavimas vykdomas Bandomosios eksploatacijos laikotarpiu. |
|  | Apkrovos ir greitaveikos testavimas ir vertinimas | Paslaugos apimtis:  11.1. Apkrovos ir greitaveikos testavimo tikslai yra šie:  11.1.1. patikrinti informacinės sistemos veikimą esant maksimaliai dideliam duomenų srautui, dirbant dideliam naudotojų skaičiui ir skirtingiems naudotojams vienu metu atliekant kaip įmanoma daugiau galimų informacinės sistemos funkcijų. Duomenų srautas suderinamas su Perkančiąja organizacija;  11.1.2. įsitikinti, kad informacinė sistema pajėgi funkcionuoti esant apkrovimui, kuris buvo suderintas su Paslaugų teikėju;  11.1.3. nustatyti informacinės sistemos veikimo parametrus (IS reakcijos laiką, transakcijos greitį ir kt.).  11.2.Testavimui keliami reikalavimai:  11.2.1. testavimo nepalankiausiomis sąlygomis metu turi būti peržiūrimi ir fiksuojami svarbiausi procesai, kurie susiję su IS veikla;  11.2.2. atliekant apkrovos ir greitaveikos testavimą, turi būti stebimi su IS susijusių tarnybinių stočių bei IS palaikančių komponentų (pvz. tokių kaip Duomenų bazių valdymo sistemos, vartotojo sąsajos, aplikacijos ir kt.) pagrindiniai apkrovos parametrai, siekiant nustatyti IS greitaveiką galimai ribojančius veiksnius. Stebėjimo apimtis ir atsakomybės tarp Perkančiosios organizacijos ir Paslaugų teikėjo apibrėžiamos prieš testavimus;  11.2.3. apkrovos ir greitaveikos testavimas turi būti atliekamas siekiant įvertinti naujos informacinės sistemos pajėgumą nustatant:  11.2.4. IS pajėgumą aptarnauti naudotojų užklausas  11.2.5. IS pralaidumo galimybes  11.2.6. IS prieinamumo galimybes  11.2.7.testavimas turi būti atliekamas pagal testavimo reikalavimus, kurie yra keliami techninėje specifikacijoje;  11.2.8. turi būti teikiamos rekomendacijos IS apkrovos reguliavimui ir greitaveikos didinimui.  11.3.Apkrovos ir greitaveikos testavimo ataskaitos turinį turi sudaryti (sąrašas nėra baigtinis):  11.3.1. Testavimo metodikos aprašymas;  11.3.2. Testavimo eiga ir aptiktos problemos;  11.3.3. Testavimo rezultatų aprašymas;  11.3.4. Rekomendacijų IS greitaveikos didinimui pateikimas. | * Apkrovos ir greitaveikos metodika; * Apkrovos ir greitaveikos ataskaita; | * Per 20 darbo dienų nuo užsakymo iš Perkančiosios organizacijos gavimo dienos. |
|  | Dalyvavimas ir vertinimas ŽŪŽIS skaitmeninės platformos bandomojoje eksploatacijoje. | Paslaugos apimtis:  12.1. Bandomosios eksploatacijos plano vertinimas. Bandomosios eksploatacijos plane turi būti nustatytas bandomosios eksploatacijos grafikas, klaidų identifikavimo ir klasifikavimo metodika, reikalavimai dėl priėmimo eksploatacijai;  12.2. dalyvauti bandomosios eksploatacijos testavimo sesijoje;  12.3. Bandomosios eksploatacijos plano įgyvendinimo priežiūra, ne rečiau nei kas savaitę pateikdamas ataskaitą apie bandomosios eksploatacijos plano įgyvendinimą ir identifikuotas problemas;  12.4. Bandomosios eksploatacijos metu vykdyti pakeitimų priežiūros procedūras.  12.5. Paslaugų teikėjas turės pateikti bandomosios eksploatacijos įvertinimo ataskaitą, kurioje turės pateikti informaciją apie bandomosios eksploatacijos eigą, rezultatus, atitikimą tikslams bei pateikti išvadas dėl atliktų darbų tinkamumo ir rekomendacijas tobulinimui. | * Bandomosios eksploatacijos plano vertinimas; * Bandomosios eksploatacijos ataskaita suderinta su Perkančiąja organizacija. | * Bandomosios eksploatacijos planas pateikiamas ne mažiau kaip 15 darbo dienų iki bandomosios eksploatacijos pradžios; * Bandomosios eksploatacijos ataskaita parengiama per 10 darbo dienų nuo bandomosios eksploatacijos pabaigos. |
|  | Rekomendacijų dėl IS nuostatų, saugos dokumentų techninio aprašymo (specifikacijos) atnaujinimo parengimas. | Paslaugos apimtis:  Turi būti pateiktos rekomendacijos dėl šių dokumentų atnaujinimo:  13.1. ŽŪŽIS skaitmeninės platformos techninis aprašymas (specifikacija);  13.2. Žemės ūkio žinių ir inovacijų sistemos skaitmeninės platformos nuostatai;  13.3. Duomenų saugos nuostatai. | * Parengtos rekomendacijos dėl teisės aktų atnaujinimo. | * Su galutine techninės priežiūros veiklos ataskaita. |

1. Europos Parlamento ir Tarybos Reglamentas (ES) Nr. 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013.   
   <https://eur-lex.europa.eu/legal-content/LT/TXT/?uri=CELEX:32021R2115#:~:text=Europos%20Parlamento%20ir%20Tarybos%20reglamentas%20%28ES%29%202021%2F2115%202021,reglamentai%20%28ES%29%20Nr.%201305%2F2013%20ir%20%28ES%29%20Nr.%201307%2F2013> [↑](#footnote-ref-2)