Specialiųjų pirkimo sąlygų

5 priedas

**Tiekėjų kvalifikacijos reikalavimai**

| **Eil. Nr.** | **Kvalifikacijos reikalavimai** | **Patvirtinančių dokumentų sąrašas** |
| --- | --- | --- |
| ***Techninio ir profesinio pajėgumo reikalavimai*** | | |
| 1. | Tiekėjas, tiekėjų grupės partneriai kartu, subtiekėjai ar kiti asmenys, kurių pajėgumais remiasi tiekėjas, per pastaruosius 3 (trejus) metus arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 3 (tris) metus) sėkmingai įvykdė bent 1 (vieną) ar daugiau sutarčių, kurios/kurių vykdymo metu buvo suteiktos informacinės sistemos ar skaitmeninės platformos kūrimo ir diegimo ir/ar modernizavimo techninės priežiūros paslaugos, o įvykdytos (-ų) sutarties (-čių) vertė ne mažesnė nei 31 000 (trisdešimt vienas tūkstantis) EUR be PVM.  Tiekėjas kvalifikaciją gali grįsti ir nebaigta sutartimi. Jeigu tiekėjas teikia informaciją apie vykdomą (-as) sutartį (-is), laikoma, kad jo patirtis atitinka keliamą reikalavimą, jei suteiktų informacinės sistemos ar skaitmeninės platformos kūrimo ir diegimo ir/ar modernizavimo techninės priežiūros paslaugų pagal sutartį vertė per paskutinius 3 metus yra ne mažesnė kaip nurodyta šiame punkte. | 1. Per pastaruosius 3 (trejus) metus įvykdytų sutarčių sąrašas (pirkimo dokumentų X priedas), kuriame nurodomas sutarties objekto pavadinimas, objekto aprašymas, įvykdytos sutarties vertė, sutarties pradžios ir pabaigos datos, paslaugų užsakovo identifikavimo duomenys.   2) Užsakovo (-ų) pažyma (-os) apie tinkamą paslaugų įvykdymą ar vykdymą. Pateikiamose pažymose turi būti nurodytos suteiktos paslaugos, paslaugų bendros sumos, datos, paslaugų gavėjai (tiek viešieji, tiek privatieji), ar paslaugos buvo atliktos tinkamai.  Abiejų šalių pasirašyti priėmimo-perdavimo aktai ar kiti lygiaverčiai dokumentai yra tinkami tik tuo atveju, jei juose yra pateikta informacija apie tai, kad paslaugos suteiktos tinkamai arba užsakovas dėl suteiktų paslaugų pretenzijų neturi ar kita informacija leidžianti įsitikinti, jog paslaugos suteiktos tinkamai.  Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų. Subtiekėjams šis reikalavimas nenustatomas.  **Pastaba.** Perkančioji organizacija, norėdama įsitikinti arba siekdama pasitikslinti pateiktą informaciją, atskiru prašymu gali paprašyti pateikti įvykdytų ar vykdomų sutarčių kopijas arba išrašus iš sutarčių bei sutarties objektą apibūdinančių dokumentų kopijas arba be išankstinio įspėjimo susisiekti su Tiekėjo nurodytu užsakovo atstovu. |
| 2. | Tiekėjas, tiekėjų grupės partneriai kartu, subtiekėjai ar kiti asmenys, kurių pajėgumais remiasi tiekėjas, turi užtikrinti, kad siūlomoms paslaugoms skirs pakankamą specialistų skaičių. Taip pat tiekėjas turi užtikrinti, kad paslaugos bus teikiamos lietuvių kalba arba bus užtikrintas tinkamas vertimas į lietuvių kalbą.  Į kelias žemiau nurodytų specialistų pozicijas gali būti siūlomas ir vienas asmuo, jeigu jis atitinka visus atitinkamam specialistui keliamus reikalavimus.  Patirties įgijimo terminai skaičiuojami iki paskutinės pasiūlymų pateikimo termino datos.  Terminas „*Per pastaruosius 3 metus* reiškia terminą, skaičiuojamą iki paskutinės pasiūlymų pateikimo termino dienos skaičiuojant atgal pilnais metais. Pavyzdžiui, jeigu pasiūlymų pateikimo termino paskutinė diena yra 2024 m. spalio 1 d., tuomet „per pastaruosius 3 (trejus) metus“ reiškia laikotarpį nuo 2021 m. spalio 2 d. iki 2024 m. spalio 1 d. imtinai.  Skaičiuojami tik tie projektai, kurių pradžia ir pabaiga patenka į nurodytą laikotarpį. | **Pateikiama:**  Pateikiami dokumentai:  1) Tiekėjo siūlomų specialistų sąrašas pagal Specialiųjų pirkimo sąlygų X priede pateiktą formą, kurioje nurodoma su kvalifikacijos reikalavimu susijusi išsami specialisto darbo patirtis ir dalyvavimas atitinkamose sutartyse (sutarties pavadinimas ir trumpas aprašymas, specialisto vaidmuo sutartyje ir pasiekti rezultatai, specialisto dalyvavimo sutartyje laikotarpis (nuo - iki) bent mėnesių tikslumu, užsakovo pavadinimas ir kontaktiniai asmenys, kurie gali patvirtinti specialisto patirtį (nurodant jų kontaktinius duomenis pvz. tel. Nr., el. pašto adresą);  2) Kartu pateikiama užsakovo ar jo įgalioto asmens pažyma/teigiamas atsiliepimas\* (*paslaugų teikimo vykdymo ataskaitos, sąskaitos-faktūros nebus vertinami*).  3) Jeigu siūlomas specialistas nėra tiekėjo darbuotojas, turi būti pateikiamas specialisto pasirašytas sutikimas atlikti jam priskirtas funkcijas, ketinimų protokolas, sutartis arba kitas dokumentas, sudarytas iki pasiūlymų pateikimo termino pabaigos, įrodantis, kad specialisto ištekliai tiekėjui laimėjus konkursą ir pasirašius viešojo pirkimo sutartį bus prieinami.  Taip pat turi būti pateiktas siūlomo specialisto pasirašytas sutikimas, kad, tiekėjui teikiant pasiūlymą Pirkime, specialisto asmens duomenys būtų pateikti Perkančiajai organizacijai.  ***Mokymo kursų išklausymo pažymėjimai nevertinami.*** |
| 2.1 | **Projekto vadovas**:  1) per paskutinius 3 metus (iki pasiūlymų pateikimo termino pabaigos) yra vadovavęs bent vienai sutarčiai/projektui, kurios/kurio metu buvo teikiamos informacinės sistemos ar skaitmeninės platformos kūrimo ir diegimo ir/ar modernizavimo techninės priežiūros paslaugos.  2) turi turėti dokumentą, patvirtinantį projekto vadybos specialisto kvalifikaciją. | **Pateikiama su pasiūlymu**  1) 2 punkte reikalaujami dokumentai;  2) kvalifikaciją patvirtinantis *Project Management Professional* – PMP arba *Prince2 Foundation,* arba *CompTIA Project+* sertifikatas, arba kita lygiavertė projekto vadovo kvalifikaciją įrodančio dokumento kopija („lygiaverčio dokumento“ lygiavertiškumą įrodyti turi tiekėjas).  *Mokymų kursų išklausymo pažymėjimai nevertinami.*  *Pateikiant sertifikatus ar jų kopijas, kartu pateikiama informacija apie tai, kaip patikrinti sertifikatų autentiškumą, galiojimą ir priklausomybę konkrečiam specialistui, pvz. internetinė nuoroda į konkretaus sertifikato registrą ir galimybę sertifikatą jame patikrinti ar, jeigu tokio registro nėra, kontaktinius sertifikatą išdavusios įmonės ar organizacijos duomenis ir pan.* |
| 2.2. | **Informacinių sistemų vertinimo specialistas:**  1) per paskutinius 3 (trejus) metus (iki pasiūlymų pateikimo termino dienos) yra dalyvavęs bent viename sėkmingai įvykdytame informacinės sistemos ar skaitmeninės platformos kūrimo ir diegimo ir/ar modernizavimo techninės priežiūros projekte, kurio metu siūlomas specialistas buvo atsakingas už informacinės sistemos ar skaitmeninės platformos vertinimą;  2) turi turėti dokumentą, patvirtinantį informacinių sistemų vertinimo specialisto kvalifikaciją. | **Pateikiama su pasiūlymu**  1) 2 punkte reikalaujami dokumentai;  2) kvalifikaciją patvirtinantis CGEIT (*Certified in the Governance of Enterprise Information Technology*) sertifikatas arba kitą lygiavertę informacinių sistemų vertinimo kvalifikaciją įrodančio dokumento kopija („lygiaverčio dokumento“ lygiavertiškumą įrodyti turi tiekėjas).  *Mokymų kursų išklausymo pažymėjimai nevertinami.*  *Pateikiant sertifikatus ar jų kopijas, kartu pateikiama informacija apie tai, kaip patikrinti sertifikatų autentiškumą, galiojimą ir priklausomybę konkrečiam specialistui, pvz. internetinė nuoroda į konkretaus sertifikato registrą ir galimybę sertifikatą jame patikrinti ar, jeigu tokio registro nėra, kontaktinius sertifikatą išdavusios įmonės ar organizacijos duomenis ir pan.* |
| 2.3. | **Informacinių sistemų saugos vertinimo specialistas**:  1) per paskutinius 3 (trejus) metus (iki pasiūlymų pateikimo termino dienos) yra dalyvavęs bent viename sėkmingai įvykdytame informacinės sistemos ar skaitmeninės platformos kūrimo ir diegimo ir/ar modernizavimo techninės priežiūros projekte, kurio metu siūlomas specialistas buvo atsakingas už informacinių sistemų saugos vertinimą;  2) turi turėti dokumentą, patvirtinantį informacinių sistemų saugos vertinimo specialisto kvalifikaciją. | **Pateikiama su pasiūlymu**  1) 2 punkte reikalaujami dokumentai;  2) kvalifikaciją liudijantis CISM (*Certified Information Security Manager*) arba CISSP (*Certified Information Systems Security Professional*), arba lygiavertė specialisto kvalifikaciją įrodančio dokumento kopija („lygiaverčio dokumento“ lygiavertiškumą įrodyti turi tiekėjas).  *Mokymų kursų išklausymo pažymėjimai nevertinami.*  *Pateikiant sertifikatus ar jų kopijas, kartu pateikiama informacija apie tai, kaip patikrinti sertifikatų autentiškumą, galiojimą ir priklausomybę konkrečiam specialistui, pvz. internetinė nuoroda į konkretaus sertifikato registrą ir galimybę sertifikatą jame patikrinti ar, jeigu tokio registro nėra, kontaktinius sertifikatą išdavusios įmonės ar organizacijos duomenis ir pan.* |
| 2.4. | **Informacinių sistemų technologinio pažeidžiamumo vertinimo specialistas**:  1) per paskutinius 3 (trejus) metus (iki pasiūlymų pateikimo termino dienos) yra dalyvavęs bent viename sėkmingai įvykdytame informacinės sistemos ar skaitmeninės platformos kūrimo ir diegimo ir/ar modernizavimo techninės priežiūros projekte, kurio metu siūlomas specialistas buvo atsakingas už informacinių sistemų technologinio pažeidžiamumo vertinimą;  2) turi turėti dokumentą patvirtinantį informacinių sistemų technologinio pažeidžiamumo vertinimo specialisto kvalifikaciją. | **Pateikiama su pasiūlymu**  1) 2 punkte reikalaujami dokumentai;  2) kvalifikaciją liudijantis CEH *(Certified Ethical Hacker) arba* GPEN *(GIAC Penetration Tester)* arba lygiavertė specialisto kvalifikaciją įrodančio dokumento kopija („lygiaverčio dokumento“ lygiavertiškumą įrodyti turi tiekėjas).  *Mokymų kursų išklausymo pažymėjimai nevertinami.*  *Pateikiant sertifikatus ar jų kopijas, kartu pateikiama informacija apie tai, kaip patikrinti sertifikatų autentiškumą, galiojimą ir priklausomybę konkrečiam specialistui, pvz. internetinė nuoroda į konkretaus sertifikato registrą ir galimybę sertifikatą jame patikrinti ar, jeigu tokio registro nėra, kontaktinius sertifikatą išdavusios įmonės ar organizacijos duomenis ir pan.* |

**\*Užsakovo pažymoje (teigiamame atsiliepime)** turi būti nurodyta:

sutarties/projekto objektas, sutarties numeris, sutarties sudarymo ir įvykdymo datos, suteiktų paslaugų faktinė vertė eurais be PVM, užsakovas (pavadinimas, adresas, telefonas, kontaktinis asmuo).

Pažyma, patvirtinanti tinkamą sutarties/projekto įvykdymą, turi būti **patvirtinta užsakovo parašu**. Jei pasirašo užsakovo įgaliotas asmuo, pridedamas įgaliojimas.

Jei pažyma/teigiamas atsiliepimas teikiamas apie konkretaus specialisto darbo patirtį, būtina nurodyti **vardą ir pavardę.**

Norėdama įsitikinti arba siekdama pasitikslinti, atskiru prašymu perkančioji organizacija gali paprašyti pateikti įvykdytų (vykdomų) sutarčių kopijas arba išrašus iš sutarčių ar kitus lygiaverčius tiekėjo vykdytų sutarčių objektą apibūdinančių dokumentų kopijas. Perkančioji organizacija pasilieka teisę be išankstinio įspėjimo susisiekti su tiekėjo nurodytu užsakovo atstovu, siekiant pasitikslinti informaciją.